1971L0316 — DA — 01.01.2007 — 010.001

Dette dokument er et dokumentationsredskab, og institutionerne påtager sig intet ansvar herfor

►B RÅDETS DIREKTIV af 26. juli 1971 om tilnærmelse af medlemsstaternes lovgivning med hensyn til fælles bestemmelser om måleinstrumenter samt om måletekniske kontrolmetoder (71/316/EØF) (EFT L 202, 6.9.1971, p.1)

Ændret ved:





Ændret ved:









▼B

RÅDETS DIREKTIV

af 26. juli 1971

om tilnærmelse af medlemsstaternes lovgivning med hensyn til fælles bestemmelser om måleinstrumenter samt om måletekniske kontrolmetoder

(71/316/EØF)







RÅDET FOR DE EUROPÆISKE FÆLLESSKABER HAR under henvisning til traktaten om oprettelse af Det europæiske økonomiske Fællesskab, særlig artikel 100, under henvisning til forslag fra Kommissionen, under henvisning til udtalelse fra Det europæiske Parlament ( 1 ), under henvisning til udtalelse fra Det økonomiske og sociale Udvalg ( 2 ), og ud fra følgende betragtninger: ud fra følgende betragtninger: I den enkelte medlemsstat fastlægges de tekniske specifikationer for måleinstrumenter samt de måletekniske kontrolmetoder ved præceptive bestemmelser; disse bestemmelser er forskellige fra medlemsstat til medlemsstat. Forskellene hindrer vareomsætningen og kan skabe ulige konkurrencebetingelser inden for Fællesskabet; ved de kontrolordninger, der består i de enkelte medlemsstater, skal det bl.a. sikres, at den mængde, der leveres en køber, svarer til den af ham betalte pris; det er derfor ikke formålet med dette direktiv at afskaffe disse prøveordninger, men at fjerne forskellene i lovgivningen i den udstrækning, de udgør en hindring for vareomsætningen; disse hindringer for oprettelsen af det fælles marked og dets funktion kan formindskes og fjernes, når der i medlemsstaterne gælder de samme bestemmelser, der på det første stade anvendes som et tillæg til og senere, når de nødvendige forudsætninger foreligger, i stedet for de hidtil bestående bestemmelser i den enkelte stat; fællesskabsforskrifterne giver også i den tid, hvori de finder anvendelse sideløbende med de enkelte staters bestemmelser, virksomhederne mulighed for at tilrettelægge deres produktion med henblik på ensartede tekniske specifikationer, således at produkterne kan sælges og anvendes inden for Det europæiske økonomiske Fællesskab, efter at de har været underkastet EØF-afprøvningerne; fællesskabsforskrifterne om teknisk udførelse og funktion skal sikre, at måleinstrumenterne også ved stadig anvendelse giver måleresultater, der er tilstrækkeligt nøjagtige til det formål, til hvilket de er bestemt; kontrol med opfyldelsen af disse tekniske forskrifter gennemføres traditionelt af medlemsstaterne før instrumenterne sælges eller anvendes første gang, og eventuelt også medens de er i anvendelse nærmere bestemt ved fremgangsmåden ved typegodkendelser og justering. Med henblik på virkeliggørelsen af den frie vareomsætning for sådanne instrumenters vedkommende inden for Fællesskabet er det endvidere nødvendigt i overensstemmelse med dette direktiv og specialdirektiverne at fastægge gensidig anerkendelse af medlemsstaternes kontrolforordninger og med henblik herpå at indføre passende fremgangsmåder i forbindelse med EØF-typegodkendelse, EØF-førstegangsjustering og måletekniske EØF-kontrol; tilstedeværelsen af mærker eller stempler på et instrument eller et produkt, der har været underkastet den foreskrevne afprøvning, afgiver en formodning for, at instrumentet eller produktet er i overensstemmelse med de tekniske fællesskabsforskrifter, således at en gentagelse af den allerede gennemførte afprøvning ved indførsel og ved anvendelse gøres overflødig; de enkelte staters måletekniske forskrifter omfatter talrige kategorier af måleinstrumenter eller produkter. Det vil derfor være rigtigt i dette direktiv at fastsætte de almindelige bestemmelser, der især vedrører fremgangsmåderne ved EØF-typegodkendelse, EØF-førstegangsjustering og måleteknisk EØF-kontrol. I specialdirektiver vil der for de forskellige kategorier af instrumenter og produkter blive fastsat forskrifter for teknisk udførelse, funktion, nøjagtighed, afprøvningsmetoder samt eventuelt de betingelser, hvorunder de hidtidige nationale forskrifter erstattes med fællesskabsforskrifter, UDSTEDT FØLGENDE DIREKTIV:







KAPITEL I

Grundprincipper

▼M2

Artikel 1

1.

a) Dette direktiv omhandler under betegnelsen »instrumenter« måleinstrumenter, dele af sådanne måleinstrumenter, supplerende anordninger samt måleanlæg.

b) Det omhandler ligeledes måleenheder, harmonisering af målemetoder og metoder for måleteknisk kontrol samt eventuelt de til anvendelsen heraf nødvendige midler.

c) Det omhandler ligeledes for så vidt angår varemængden i færdigpakninger: fastsættelsen og fremgangsmåden ved målingen deraf samt den måletekniske kontrol dermed og mærkningen.

2. Medlemsstateren kan ikke under påberåbelse af dette direktiv eller af specialdirektiverne modsætte sig, forbyde eller begrænse markedsføring og anvendelse af de i stk. 1 omhandlede instrumenter eller varer, som er forsynet med EØF-stempler og/eller EØF-mærker i overensstemmelse med forskrifterne i dette direktiv og i de relevante specialdirektiver.

3. Medlemsstaterne skal tillægge EØF-typegodkendelse og EØF-førstegangsverifikation samme gyldighed som de tilsvarende nationale foranstaltninger.

4. I de specialdirektiver, der vedrører de i stk. 1 omhandlede emner, angives:

— navnling for så vidt angår de i stk. 1, litra a), omhandlede forhold: fremgangsmåder samt måletekniske karakteristika og tekniske forskrifter for anvendelse og funktion,

— forskrifter vedrørende stk. 1, litra b) og c).

I disse direktiver kan fastsættes den dato, hvor fællesskabsbestemmelserne erstatter de gældende nationale bestemmelser.

▼B







KAPITEL II

EØF-typegodkendelse

▼M2

Artikel 2

1. EØF-typegodkendelse af instrumenter er en godkendelse af disse til EØF-førstegangsverifikation og, såfremt der ikke kræves førstegangsverifikation, en tilladelse til markedsføring og/eller anvendelse heraf. Fritages en kategori af instrumenter for EØF-typegodkendelse ved specialdirektiv(er), der vedrører den pågældende kategori, er disse instrumenter direkte godkendt til EØF-førstegangsverifikation.

2. Såfremt medlemsstaterne råder over det nødvendige kontroludstyr hertil, meddeler de EØF-typegodkendelse til ethvert instrument, som opfylder forskrifterne i dette direktiv og i de specialdirektiver, som vedrører det pågældende instrument.

3. Kun fabrikanten eller dennes i Fællesskabet etablerede repræsentant kan ansøge om EØF-typegodkendelse. Ansøgningen vedrørende en og samme instrumenttype kan kun foretages i en enkelt medlemsstat.

4. Den medlemsstat, der har meddelt en EØF-typegodkendelse, træffer de nødvendige forholdsregler med henblik på af blive holdt underrettet om alle ændringer ved eller tilføjelser til den godkendte instrumenttype. Den underretter de øvrige medlemsstater om disse ændringer.

Ændringer ved eller tilføjelser til en godkendt instrumenttype kræver, når de har eller kan have indflydelse på de med instrumentet opnåede måleresultater eller på dets normale anvendelsesbetingelser, en supplerende EØF-typegodkendelse fra den medlemsstat, der har udstedt EØF-typegodkendelsen.

I stedet for tillæg til den oprindelige EØF-typegodkendelsesattest gives der imidlertid ny EØF-typegodkendelse for den ændrede type, såfremt denne er ændret efter at dette direktiv eller det pågældende specialdirektiv er blevet ændret eller tilpasset på en sådan måde, at den ændrede type ellers kun kunne godkendes i henhold til de nye bestemmelser.

5. Medlemsstaterne foretager EØF-typegodkendelse i henhold til dette direktiv og specialdirektiverne.

▼B

Artikel 3

Udstedes en EØF-typegodkendelse for supplerende anordninger, fastsættes i typegodkendelsen følgende:

— de instrumentkonstruktioner, disse supplerende anordninger må tilsluttes, eller som de må indbygges i;

— de almindelige betingelser for den samlede funktion af de instrumenter, for hvilke de er godkendt.

▼M2

Artikel 4

Giver den afprøvning i forbindelse med EØF-typegodkendelse, som er fastsat i dette direktiv og i de pågældende specialdirektiver, et tilfredsstillende resultat for et instrument, udsteder den medlemsstat, der har gennemført afprøvningen, en attest om EØF-typegodkendelse, som tilsendes ansøgeren. Denne har i de i artikel 11 eller i et specialdirektiv omtalte tilfælde pligt til og i øvrige tilfælde ret til på alle instrumenter, der er i overensstemmelse med den godkendte type, at anbringe eller lade anbringe det i attesten omhandlede EØF-godkendelsesmærke.

Artikel 5

1. EØF-typegodkendelsen gælder i ti år. Dens gyldighed kan forlænges for ti år ad gangen. Antallet af instrumenter, der kan fremstilles i overensstemmelse med den godkendte type, er ikke begrænset.

EØF-typegodkendelser, som er udstedt på grundlag af forskrifter i dette direktiv og i et specialdirektiv, kan ikke forlænges efter den dato, hvor en ændring eller tilpasning af disse fællesskabsforskrifter er trådt i kraft, såfremt disse EØF-typegodkendelser ikke ville kunne udstedes på grundlag af disse nye forskrifter.

Forlænges gyldigheden af en EØF-typegodkendelse ikke, gæler denne godkendelse dog fortsat for de EØF-instrumenter, der allerede anvendes.

2. Når der anvendes en ny teknik, som ikke er omhandlet i et specialdirektiv, kan der gives EØF-typegodkendelse med begrænset virkning efter forudgående høring af de øvrige medlemsstater.

Godkendelsen kan begrænses således:

— den meddeles kun et begrænset antal instrumenter,

— pligt til at meddele de kompetente myndigheder hvor instrumenterne er installeret,

— begrænsning af anvendelsesmulighederne,

— der knyttes begrænsede særbestemmelser til den anvendte teknik.

Den kan imidlertid kun gives:

— såfremt specialdirektivet for den pågældende kategori af instrumenter er trådt i kraft,

— såfremt der ikke gøres undtagelse fra de maksimale fejltolerancer, der er fastsat i specialdirektiverne.

Gyldigheden af en sådan godkendelse er begrænset til højst to år. Den kan forlænges med indtil tre år.

3. Er en medlemsstat, der har meddelt en begrænset EØF-typegodkendelse i henhold til stk. 2, af den opfattelse, at den nye teknik har vist sig tilfredsstillende, fremsætter den begæring om tilpasning til den tekniske udvikling af specialdirektiverne og eventuelt af bilagene i dette direktiv i overensstemmelse med fremgangsmåden i artikel 18.

▼B

Artikel 6

Kræves der ikke EØF-typegodkendelse for en instrumenttype, der opfylder forskrifterne i et specialdirektiv, kan sådanne instrumenter fra fabrikantens side og på hans ansvar forsynes med det særlige mærke i henhold til bilag I, nr. 3.3.

Artikel 7

1. En medlemsstat, der har meddelt en EØF-typegodkendelse, kan tilbagekalde denne i følgende tilfælde:

a) når instrumenter, som en sådan godkendelse vedrører, ikke er i overensstemmelse med den godkendte konstruktion eller det pågældende specialdirektiv;

b) når de i godkendelsesattesten eller i ►M2 artikel 5, stk. 2 ◄ nævnte måletekniske krav ikke overholdes;

▼M2

c) når den konstaterer, at godkendelsen er blevet meddelt ubehørigt.

▼B

2. En medlemsstat, der har meddelt en EØF-typegodkendelse, skal tilbagekalde denne, hvis det viser sig, at instrumenter af den godkendte konstruktion ved anvendelsen udviser en fejl af generel karakter, der gør dem uegnede til deres formål.

3. Underrettes den nævnte medlemsstat af en anden medlemsstat om, at der foreligger et af de i stk. 1 eller 2 nævnte forhold, iværksætter den efter høring af denne stat ligeledes de i disse stykker omhandlede foranstaltninger.

4. Den medlemsstat, der har konstateret det i stk. 2 nænvte forhold, kan indtil videre forbyde salg og anvendelse af instrumenterne. Den underretter omgående de andre medlemsstater og Kommissionen med angivelse af grundene til afgørelsen. Det samme gælder i de i stk. 1 omhandlede tilfælde for instrumenter, for hvilke der ikke kræves nogen EØF-førstegangsjustering, når fabrikanten, efter at henvisning har fundet sted, ikke har tilvejebragt overensstemmelse med den godkendte konstruktion, henholdsvis med kravene i det pågældende specialdirektiv.

5. Bestrider den medlemsstat, der har meddelt godkendelsen, at et forhold, som nævnt i stk. 2, og som er blevet anmeldt til den, foreligger, eller at nogle foranstaltninger, der er iværksat i henhold til stk. 4, er berettigede, søger de pågældende medlemsstater at bilægge striden.

Kommissionen holdes løbende underrettet om sådanne bestræbelser. Om nødvendigt foranstalter den passende konsultationer med henblik på at tilvejebringe en løsning.







KAPITEL III

EØF-førstegangsjustering

Artikel 8

▼M2

1.

a) EØF-førstegangsverifikation består i afprøvning og bekræftelse af et nyt eller renoveret instruments overensstemmelse med den godkendte type og/eller med forskrifterne i dette direktiv og de pågældende specialdirektiver; denne verifikation markeres med mærket for EØF-førstegangsverifikation.

b) Denne EØF-førstegangsverifikation af instrumenter kan i de tilfælde, som er nævnt i specialdirektiverne, og på de deri omhandlede betingelser, foretages på anden vis end ved enhedsverifikation.

▼B

2. Medlemsstaterne foretager, såfremt de råder over det nødvendige tekniske udstyr, EØF-førstegangsjustering på de instrumenter, der efter fabrikantens angivelse besidder de måletekniske egenskaber og opfylder de tekniske forskrifter om udførelse og funktion, der er fastlagt i det specialdirektiv, der gælder for den pågældende instrumenttype.

3. For instrumenter, der er forsynet med stemplet for EØF-førstegangsjustering, gælder medlemsstaternes forpligtelse i henhold til ►M2 artikel 1, stk. 2 ◄ til udgangen af året efter det år, hvor stemplet for EØF- førstegangsjusteringen er blevet anbragt, med mindre der er fastlagt et længere tidsrum i specialdirektiverne.

▼M2

Artikel 9

1. Indleveres et instrument til EØF-førstegangsverifikation, undersøger den medlemsstat, der foretager afprøvningen, om:

a) instrumentet tilhører en kategori, for hvilken der ikke kræves EØF-typegodkendelse, og, såfremt dette er tilfældet, om det opfylder de krav til teknisk udførelse og funktion, der er fastsat i specialdirektiverne vedrørende det pågældende instrument;

b) instrumentet har fået tildelt EØF-typegodkendelse og, såfremt dette er tilfældet, om det er i overensstemmelse med den godkendte type og med de pågældende specialdirektiver, som gælder på det tidspunkt, hvor denne EØF-typegodkendelse er udstedt.

2. Den afprøvning, der gennemføres ved EØF-førstegangsverifikation, omfatter i overensstemmelse med specialdirektiverne bl. a.

— de måletekniske egenskaber,

— de maksimale fejltolerancer,

— konstruktionen, i det omfang det gennem denne sikres, at de måletekniske egenskaber ved normal brug af instrumentet ikke påvirkes nævneværdigt,

— tilstedeværelsen af de påbudte påskrifter og stempelskilte eller en placering, der gør det muligt at anbringe EØF-verifikationsmærkerne.

Artikel 10

Er resultatet af afprøvningen ved EØF-førstegangsverifikation af et instrument tilfredsstillende i overensstemmelse med forskrifterne i dette direktiv og specialdirektiverne, anbringes de mærker for den delvise eller endelige EØF-verifikation, der er beskrevet i bilag II, på instrumentet under medlemsstaternes ansvar efter bestemmelserne i dette bilag.

▼B

Artikel 11

Er der for en instrumenttype, der er i overensstemmelse med et specialdirektiv, ikke foreskrevet nogen EØF-førstegangsjustering, forsynes sådanne instrumenter fra fabrikantens side og på dennes ansvar med det EØF-typegodkendelses-mærke, der er beskrevet i bilag I, nr. 3.4.







KAPITEL IV

Fælles forskrifter for EØF-typegodkendelse og EØF-førstegangsjustering

Artikel 12

Medlemsstaterne iværksætter alle egnede foranstaltninger for at forhindre, at der i forbindelse med instrumenter anvendes stempler eller påskrifter, der kan medføre forveksling med EØF-mærker eller EØF-stempler.

▼M2

Artikel 13

Hver enkelt medlemsstat underretter de øvrige medlemsstater og Kommissionen om, hvilke tjenestegrene, organer og institutter, der er behørigt bemyndigede til at gennemføre de i dette direktiv og i specialdirektiverne omhandlede afprøvninger, til at udstede EØF-typegodkendelsesattester samt til at anbringe EØF-førstegangsverifikationsmærker.

▼B

Artikel 14

Medlemsstaterne kan kræve, at de foreskrevne påskrifter affattes på deres officielle sprog.







KAPITEL V

Afprøvning af instrumenter, der er i brug

▼M2

Artikel 15

I specialdirektiverne fastsættes kravene til afprøvninger af de instrumenter, der er i brug, og som er forsynet med EØF-stempler og EØF-mærker, og især de maksimale fejltolerancer under brugen. Dersom der i de nationale bestemmelser for instrumenter, der ikke er forsynet med EØF-stempler og EØF-mærker, fastsættes mindre krav, kan disse anvendes om kriterier ved afprøvningerne.

▼M2 —————

▼M2







KAPITEL VI

Tilpasning af direktiverne til den tekniske udvikling

Artikel 16

Ændringer, der er nødvendige med henblik på tilpasning til den tekniske udvikling af bilagene til dette direktiv og bilagene til de i artikel 1 omhandlede specialdirektiver vedtages efter fremgangsmåden i artikel 18. Denne fremgangsmåde anvendes dog ikke for kapitlet vedrørende måleenhederne i det imperiale system i bilaget til direktivet vedrørende måleenheder samt bilagene vedrørende værdiskalaerne for færdigpakkede varer til direktiverne vedrørende færdigpakkede varer.

Artikel 17

1. Der nedsættes et udvalg for tilpasning til den tekniske udvikling af de i artikel 16 omhandlede direktiver, i det følgende benævnt »udvalget«, bestående af repræsentanter for medlemsstaterne og med en repræsentant for Kommissionen som formand.

▼M6 —————

▼M6

Artikel 18

1. Kommissionen bistås af Udvalget for Tilpasning til den Tekniske Udvikling af de i artikel 16 nævnte direktiver.

2. Når der henvises til denne artikel, anvendes artikel 5 og 7 i afgørelse 1999/468/EF ( 3 ).

Perioden i artikel 5, stk. 6, i afgørelse 1999/468/EF fastsættes til tre måneder.

3. Udvalget vedtager selv sin forretningsorden.







▼M2

KAPITEL VII

▼B

Afslutningsbestemmelser

Artikel ►M2 19 ◄

Enhver afgørelse, der træffes til gennemførelsen af dette direktiv og de pågældende specialdirektiver, og ved hvilken en EØF-typegodkendelse afslås, ikke forlænges eller tilbagekaldes, eller ved hvilken EØF-førstegangsjustering afslås ►M2 eller markedsføring eller ibrugtagning af et instrument forbydes ◄ , skal nøje begrundes. Den skal meddeles den pågældende med angivelse af de retsmidler, der gælder i henhold til medlemsstaternes lovgivning, og af fristerne for anvendelse af disse.

Artikel ►M2 20 ◄

1. Medlemsstaterne sætter de nødvendige administrativt eller ved lov fastsatte bestemmelser i kraft for at efterkomme dette direktiv inden 18 måneder efter dets meddelelse og underretter omgående Kommissionen herom.

2. Medlemsstaterne drager omsorg for til Kommissionen at fremsende ordlyden af de vigtigste nationale retsforskrifter, som de udsteder på det område, der er omfattet af dette direktiv.

Artikel ►M2 21 ◄

Dette direktiv er rettet til medlemsstaterne.









BILAG I

EØF-TYPEGODKENDELSE

1. Ansøgning om EØF-godkendelse

1.1. Ansøgning og korrespondance skal være affattet på det officielle sprog i den stat, i hvilken ansøgningen indgives. Denne medlemsstat kan kræve, at vedlagte dokumenter ligeledes er affattet på dette officielle sprog. Ansøgeren skal samtidig tilsende hver medlemsstat et eksemplar af sin ansøgning.

1.2. Ansøgningen skal indeholde følgende oplysninger: — fabrikantens eller firmaets, den befuldmægtigedes eller ansøgerens navn og adresse, — måleinstrumentets kategori, — påtænkt anvendelse, — måletekniske data, — eventuel handelsbetegnelse eller typebetegnelse.

1.3. Sammen med ansøgningen skal i to eksemplarer vedlægges de dokumenter, der er nødvendige for dens behandling, særlig: 1.3.1. en beskrivelse af: — instrumentets udførelse og funktion, — anordninger, der garanterer en sikker funktion, — regulerings- og justeringsindretninger, — stederne for anbringelse af: — — justerings-stemplet, — (eventuel) plombering. 1.3.2. samlingstegning for instrumentet samt eventuelt detailtegninger af vigtige konstruktionsdele. 1.3.3. principdiagram samt eventuelt en fotografisk gengivelse.

1.4. Er der allerede meddelt nationale godkendelser, skal sådanne vedlægges ansøgningen.

2. EØF-godkendelsesprøve

2.1. EØF-godkendelsesprøven består af: 2.1.1. en gennemgang af konstruktionsdokumenterne og en afprøvning af de måletekniske data, foretaget på den måletekniske tjenestes laboratorier, på godkendte prøvelaboratorier eller på produktions-, leverings- eller installationsstedet, 2.1.2. en gennemgang alene af de indleverede dokumenter, når de måletekniske data kendes i enkeltheder.

2.2. Afprøvningen omfatter hele instrumentets funktion under normale anvendelsesbetingelser. Under disse betingelser skal instrumentet bevare de krævede måletekniske egenskaber.

2.3. Art og omfang af afprøvningen i henhold til stk. 2.1. kan fastsættes i specialdirektiverne.

2.4. Den måletekniske tjeneste kan kræve, at ansøgeren stiller de normalinstrumenter samt det kvalificerede personale, som måtte være nødvendigt ved prøvens gennemførelse, til dens rådighed.

3. EØF-godkendelsesattest og godkendelsesmærke

3.1. EØF-godkendelsesatttesten angiver resultaterne af konstruktionsafprøvningen og fastsætter de øvrige krav, der skal overholdes. Der skal vedlægges beskrivelser, tegninger og diagrammer, der er nødvendige til identifikation af konstruktionen og til forklaring af funktionen. Godkendelsesmærket i henhold til direktivets artikel 4, har form af et stiliseret E. Dette mærke indeholder: ▼ — i den øverste del, det med stort bogstav betegnede kendingsmærke for den stat, der har givet godkendelsen ►A3 (B for Belgien, D for Tyskland, DK for Danmark, E for Spanien, F for Frankrig, ►M3 EL for Grækenland ◄ , I for Italien, IRL for Irland, L for Luxembourg, N L for Nederlandene, P for Portugal, UK for Det forenede Kongerige ► ► ,A for Østrig, S for Sverige, FI for Finland ◄ ◄ ►A5 , CZ for Den Tjekkiske Republik, EST for Estland, CY for Cypern, LV for Letland, LT for Litauen, H for Ungarn, MT for Malta, PL for Polen, SI for Slovenien og SK for Slovakiet, ◄ ►M7 BG for Bulgarien, RO for Rumænien ◄ ) ◄ samt årstallet for godkendelsen; ▼B — i den nederste del en betegnelse, der fastsættes af den kompetente måletekniske tjeneste (kendingsnummer). Et eksempel på dette godkendelsesmærke findes under nr. 6.1.

3.2. Ved en begrænset EØF-godkendelse suppleres dette mærke ved, at der foran det stiliserede E anbringes et P af samme størrelse. Et eksempel på dette godkendelsesmærke findes under 6.2.

▼M2

3.3. Det mærke, der er omhandlet i artikel 6 i dette direktiv, svarer til et EØF-godkendelsesmærke, hvori det stiliserede er erstattet med sit spejlbillede symmetrisk om en lodret akse, og har ingen anden angivelse, medmindre andet bestemmes i særdirektiverne. Et eksempel på dette mærke findes under punkt 6.3.

▼B

3.4. Mærket i henhold til artikel 11 i nærværende direktiv svarer til et EØF-godkendelsesmærke omskrevet med en sekskant. Et eksempel på dette mærke findes under nr. 6.4.

3.5. De i foranstående stykker nævnte mærker, der er anbragt af fabrikanten i henhold til bestemmelserne i dette direktiv, skal på ethvert måleinstrument og enhver supplerende anordning, der indleveres til justering, være anbragt på et synligt sted, være let læselige, og må ikke kunne slettes. Er der tekniske vanskeligheder forbundet med anbringelsen, kan der gives mulighed for undtagelser i specialdirektiverne, eller sådanne undtagelser kan indrømmes efter aftale med EØF-medlemsstaternes måletekniske tjenester.

4. Deponering af instrumentmodel

I de i specialdirektiverne nævnte tilfælde kan den godkendende myndighed, når den anser dette for påkrævet, forlange, at der deponeres en model af den godkendte måleinstrumentkonstruktion. I stedet for denne instrumentmodel kan den måletekniske tjeneste også godkende, at der deponeres dele af måleinstrumentet, prototyper eller tegninger, hvilket i så fald angives på EØF-godkendelsesattesten.

5. Godkendelsens bekendtgørelse

▼M5 —————

▼B

5.2. På tidspunktet for meddelelsen til den interesserede tilsendes der Kommissionen og de andre medlemsstater genparter af godkendelsesattesterne; efter ønske kan disse også få genparter af prøverapporterne.

5.3. Tilbagekaldelse af en EØF-typegodkendelse samt andre meddelelser om EØF-typegodkendelsens omfang og gyldighed sker ligeledes i overensstemmelse med fremgangsmåden for bekendtgørelse i henhold til nr. ►M5 ————— ◄ 5.2.

5.4. En medlemsstat, der afviser en EØF-typegodkendelse, underretter de øvrige medlemsstater og Kommissionen herom.

6. Mærker med relation til EØF-typegodkendelser

6.1. Mærke for EØF-typegodkendelse







Eksempel: EØF-typegodkendelse, udstedt af Physikalisch-technische Bundesanstalt (PTB) i Forbundsrepublikken Tyskland i 1971 (jævnfør nr. 3.1., første led) EØF-typegodkendelsens kendingsnummer (jævnfør nr. 3.1., andet led).

6.2. Mærke for EØF-typegodkendelse med begrænset virkning (jævnfør nr. 3.2.)







Eksempel: EØF-typegodkendelse med begrænset virkning, udstedt af Physikalisch-technische Bundesanstalt i Forbundsrepublikken Tyskland i 1971. Kendingsnummeret for EØF-typegodkendelsen med begrænset virkning.

▼M2

6.3. Mærke for fritagelse for EØF-typegodkendelse (se punkt 3.3.)

Eksempel:

▼B

6.4. Mærke for typegodkendelse i tilfælde af, at instrumentet er fritaget for førstegangsjustering (jævnfør nr. 3.4.)







Eksempel: EØF-typegodkendelse, udstedt af Physikalisch-technische Bundesanstalt i Forbundsrepublikken Tyskland i 1971. EØF-typegodkendelsens kendingsnummer.









BILAG II

EØF-FØRSTEGANGSJUSTERING

1. Almindeligt

1.1. EØF-førstegangsjustering kan gennemføres i et eller flere afsnit (i almindelighed to afsnit).

1.2. Under forbehold af de i specialdirektiver fastsatte bestemmelser 1.2.1. gennemføres EØF-førstegangsjustering i ét afsnit ved instrumenter, der, når de forlader fabrikken, udgør en enhed, d.v.s. som principielt kan overføres til anvendelsesstedet uden forinden at skilles ad; 1.2.2. gennemføres EØF-førstegangsjustering i to eller flere afsnit ved instrumenter, hvis korrekte funktion afhænger af installations- eller anvendelsesbetingelserne; 1.2.3. skal det første afsnit af justeringen navnlig tjene til at sikre instrumentets overensstemmelse med den godkendte konstruktion eller — for instrumenter, der ikke kræver typegodkendelse — med de pågældende forskrifter.

2. Stedet for EØF-førstegangsjustering

2.1. Er justerings-stedet ikke fastlagt i specialdirektiverne, udføres justeringen for sådanne instrumenter, som afprøves i ét afsnit på det af den kompetente måletekniske tjeneste hertil bestemte sted.

2.2. For de instrumenters vedkommende, der afprøves i ét eller flere afsnit, finder justeringen sted ved den i det enkelte tilfælde kompetente lokale måletekniske tjeneste. 2.2.1. Det sidste justeringsafsnit finder sted på installationsstedet. 2.2.2. For de øvrige justeringsafsnit gælder forskrifterne i nr. 2.1.

2.3. Specielt i sådanne tilfælde, hvor justeringen foretages på andet sted end ved den kompetente tjeneste, kan den pågældende måletekniske tjeneste kræve, at ansøgeren — stiller de normalinstrumenter samt det prøveudstyr og det kvalificerede personale, der kræves til justeringen, til dens rådighed, — forelægger et eksemplar af EØF-godkendelsesattesten.

3. Justeringsstemplet for EØF-førstegangsjustering

3.1. Beskrivelse af stemplet for EØF-førstegangsjustering

3.1.1. Under forbehold af bestemmelserne i specialdirektiverne benyttes til EØF-førstegangsjustering følgende stempler i henhold til nr. 3.3.: 3.1.1.1. Det endelige EØF-justeringsstempel, der består af to mærker: a) det første mærke, udført i form af et lille »e«, der ▼ — i den øverste halvdel, det med stort bogstav betegnede kendingsmærke for den stat, hvor den oprindelige undersøgelse finder sted ►A3 (B for Belgien, D for Tyskland, DK for Danmark, E for Spanien, F for Frankrig, ►M3 EL for Grækenland ◄ , I for Italien, IRL for Irland, L for Luxembourg, N L for Nederlandene, P for Portugal, UK for Det forenede Kongerige ► ► , A for Østrig, S for Sverige, FI for Finland ◄ ◄ ►A5 , CZ for Den Tjekkiske Republik, EST for Estland, CY for Cypern, LV for Letland, LT for Litauen, H for Ungarn, MT for Malta, PL for Polen, SI for Slovenien og SK for Slovakiet, ◄ ►M7 BG for Bulgarien, RO for Rumænien ◄ ) ◄ i fornødent omfang ledsaget af et eller to tal til angivelse af en områdeunderopdeling; ▼B — i den nederste halvdel bærer kendingsnummeret for den person eller det tjenestested, der har foretaget justeringen; b) det andet mærke, der består af de to sidste cifre i justeringsåret i en sekskantet ramme. 3.1.1.2. Stemplet for den delvis gennemførte EØF-førstegangsjustering, der kun består af det første mærke. Det tjener også som plomberingsmærke.

3.2. Stemplernes form og dimensioner

3.2.1. Form, dimensioner og konturer af bogstaver og tal til stemplerne for EØF-førstegangsjustering i henhold til nr. 3.1. er bestemt i de bilagte tegninger; de to første tegninger specificerer stemplets enkeltdele, medens den tredje viser et eksempel på stemplets hele udførelse. De på tegningerne angivne dimensioner er normaliseret i relation til diameteren i den cirkel, der omskriver det lille bogstav »e« og det sekskantede felt. De faktiske diametre i den omskrevne cirkel i stemplerne er 1,6 mm, 3,2 mm, 6,3 mm og 12,5 mm. ▼B

3.2.2. Medlemsstaternes måletekniske tjenester udveksler gensidigt originaltegninger til deres stempler for EØF-førstegangsjustering udført efter de vedlagte modeltegninger.

3.3. Stemplernes anbringelse

3.3.1. Det endelige EØF-justeringsstempel anbringes på det hertil bestemte sted på instrumentet, når det er fuldstændigt afprøvet og godkendt som værende i overensstemmelse med EØF-forskrifterne.

3.2.2. EØF-stemplet for del-justeringen anbringes: 3.3.2.1. ved justering i flere afsnit på det instrument eller den instrumentdel, der opfylder betingelserne for de afsnit, der ikke er foreskrevet gennemført på anvendelsesstedet, nærmere bestemt hvor stempelskiltets skruer fastgøres eller på et vilkårligt andet sted, der er foreskrevet i specialdirektiverne. 3.3.2.2. som plomberingsmærke i alle tilfælde, nærmere bestemt på de i specialdirektiverne fastsatte steder.

►(5) M4

►(5) M4

►(5) ►(5)

►(5) A5